نقاش كبير حول مستقبل انتخابات 2021، في ظل جايحة كورونا. والسبب واش وزارة الداخلية مستعدة تنظمها فالوقت المحدد لها. رجاء ونساء أم الوزارات منهكين بزاف مع تدابير الحجر الصحي وتنزيل قانون الطوارئ الصحي، وغادي يتنهكو أكثر مع ما بعد الحجر الصحي. السلطات العمومية اللي مولفة توجد الانتخابات ما بقاش عندها السوفل باش تكون واجدة العام الجاي. اللي هو كلو انتخابات. حتى هاد الجايحة ما عرفناش باش غادية تسالي. مازال ما بانش لينا راسها من رجليها. يعني رجال الداخلية من الوالي حتى المقدم دابا مازال فحالة الطوارئ. مازال ما كيتنفسوش واخا غيكونو عياو. هاد الانهاك خلا وزارة الداخلية تعطل وتنسا موضوع الانتخابات لي كانت بدات فيه مشاورات مع زعماء الأحزاب السياسية وبإشراف من رئيس الحكومة. في يوم 4 مارس، كانت بدات المشاورات مع الأحزاب الممثلة في البرلمان، بحضور وزير الداخلية عبد الوافي لفتيت، في سياق فتح باب التشاور حول الاستحقاقات الانتخابية المقبلة باختلاف أنواعها. آنذاك علق رئيس الحكومة الامين العام لحزب العدالة والتنمية على اللقاء بالقول بإن “هذا الإعداد كيجي فإطار توافق وطني. هاجسنا كلنا مواصلة “الإصلاحات السياسية اللي بداتها بلادنا بما يستجيب وتطلعات المواطنين”. لكن بعد مرور أيام قليلة وظهور فيروس “كورونا” اضطرت الدولة بإلغاء أجندة “الانتخابات” من برنامجها، حيث انخرطت كل القطاعات الحيوية في المغرب في مواجهة الجايحة، خصوصا الداخلية والأمن والقوات المساعدة والوقاية المدنية ووزارة الصحة. الانهاك دفع بالأصوات إلى المناداة بالتأجيل، في المقابل زعماء كيرفضو هاد التأجيل. قيادي بارز في حزب “العدالة والتنمية”، قال لـ”كود” :”علاش غاتأجل.. ها فرنسا مثلا خلاتها.. ومكايناش شي دولة ديمقراطية يمكن تعطل ديمقراطيتها إلا في الأحوال الصعبة”. عبد اللطيف وهبي، الأمين العام لحزب “الأصالة والمعاصرة”، له نفس الرأي، فهو “ضد تأجيل الانتخابات” ويدافع على ضرورة استمرارية المؤسسات في اداء مهامها وعلى ضرورة احترام الاختيار الديمقراطي” وفق مقرب منه لـ”كود”. ويبقى الرهان، حسب متتبعون للنقاش الدائر حول القوانين الانتخابية، على “التحالفات القبلية” و”التوافق” لتجنب الاصطدامات في الانتخابات المقبلة، هذا من جانب، ومن جانب آخر فقد صرح في وقت سابق، أمحند العنصر، الأمين العام لحزب “الحركة الشعبية”، بوجود إشارات من “الفوق” لكي “تخلو العملية الانتخابية من استعمال المال ومن استغلال القيم الوطنية”، وهي رسالة لم تخلو من وجود تعليمات إلى زعماء الأحزاب لتجنب العراك والاصطدام الانتخابيين. 
واش الداخلية اللي تهلكات مع هاد الجايحة عندها السوفل لعام انتخابي طويل ف2021. ها الأحزاب اللي رافضا التأجيل